

# REPUBLIKA HRVATSKA

## OSJEČKO-BARANJSKA ŽUPANIJA

## OPĆINA VLADISLAVCI

## Općinski načelnik

Temeljem članka 2. točke 6. Programa korištenja sredstava od prodaje, zakupa, dugogodišnjeg zakupa i koncesije državnog poljoprivrednog zemljišta za 2015. godinu („Službeni glasnik“ Općine Vladislavci broj 6/14.) i članka 36. Statuta Općine Vladislavci („Službeni glasnik“ Općine Vladislavci broj 3/13.) općinski načelnik objavljuje

**JAVNI POZIV**

**za sufinanciranje analize tla na području Općine Vladislavci u 2015. godini**

1. **PREDMET JAVNOG POZIVA**

Sufinanciranje analize tla u 2015. godini obuhvaća pokrivanje dijela troškova analize tla do 80%. Maksimalan broj uzoraka koji će se sufinancirati po jednom korisniku može biti 5 uzoraka analize.

1. **UVJETI ZA DODJELU SREDSTAVA**

Korisnici subvencije su poljoprivredna gospodarstva upisana u Upisnik poljoprivrednih gospodarstava, a imaju status trgovačkog društva, obiteljskog poljoprivrednog gospodarstva, obrta ili zadruge.

Pravo na sufinanciranje imaju tvrtke, OPG-ovi, obrti s područja Općine Vladislavci, i to prema sljedećim kriterijima:

- da se radi o tvrtki, OPG-u ili obrtu sa sjedištem, odnosno prebivalištem na području Općine Vladislavci,

- da nositelj OPG-a, obrta, i tvrtke ima prebivalište na području Općine Vladislavci.

1. **ROK ZA PODNOŠENJE ZAHTJEVA**

Zahtjevi se po objavljenom javnom pozivu mogu podnositi najkasnije **do 18. rujna 2015. godine**, a rješavaju se prema redoslijedu prijavljivanja i do utroška sredstava.

1. **DOKAZI O ISPUNJAVANJU UVJETA**
2. Presliku prijave površina za 2015. kod Agencije za plaćanje u poljoprivredi, ribarstvu i ruralnom razvoju – List B,
3. Ovjeru od Jedinstvenog upravnog odjela Općine Vladislavci da su podmirene obveze za zakup zemljišta, komunalni doprinos, komunalnu naknadu i druge naknade prema Općini Vladislavci.

Nepotpuni zahtjevi neće se razmatrati, kao ni oni koji ne udovoljavaju svim uvjetima navedenim u točki 2. ovog Javnog poziva.

Općinski načelnik ima pravo radi lakšeg utvrđivanja kriterija zatražiti od podnositelja i drugu dokumentaciju.

Obrasci zahtjeva mogu se podići u Jedinstvenom upravnom odjelu Općine Vladislavci, te se isti s propisanom dokumentacijom u privitku predaju u pisarnicu Općine Vladislavci.

Sve informacije mogu se dobiti na telefon 031/391-007, 031/391-250 ili na web stranici: [www.opcina-vladislavci.hr](http://www.opcina-vladislavci.hr)

KLASA: 320-02/15-10/02

URBROJ: 2158/07- 03-15-1

Vladislavci, 25. kolovoza 2015.

OPĆINSKI NAČELNIK

Marjan Tomas